Toppsundet

Toppsundet er sundet som skiller Grytøya og Hinnøya i Troms. Sundet er ca. 3 km bredt. Øst i Toppsundet ligger den lille Kjeøya. Sundet krysses av ferge mellom Stornes på Hinnøya og Bjørnerå på Grytøya. Tidligere gikk det også ferge mellom Stornes og Alvestad på Grytøya.

Hurtigruta går gjennom Toppsundet på vei mellom Risøyhamn og Harstad.

11. juli 1941 gikk det norske dampskipet «Landego» på ei mine og sank i Toppsundet under arbeid med å legge ut kabel for tyskerne. Syv nordmenn og to tyskere omkom i ulykka. 

Kategori:Sund i Troms
Kategori:Harstads geografi